# Калининград өлкәсе

Калинингра́д өлкәсе́ ( 1946 елның 7 апреленнән алып 4 июленә кадәр — Көнигсберг өлкәсе) – Россия Федерациясенең Үзәк Европа өлеше субъекты.
Калининград өлкәсе Россиянең аның башка территориясеннән тулысынча аерылган иң көнбатыш төбәге булып тора. Өлкәдә 941,8 мең кеше яши, шул исәптән шәһәрләр халкы аларның 80 процентын тәшкил итә. Өлкә үзәге – Калининград (Көнигсберг) шәһәрендә 421,1 мең кеше яши. 1996 елда Калининград өлкәсенә аерым икътисади зона статусы бирелде. Өлкә икътисады нигезен сәнәгать тәшкил итә.

# Калининград өлкәсе
## География

Калининград өлкәсе Балтыйк диңгезе көньяк-көнчыгыш яр буеның бер өлешен били. Көньякта Польша белән чиктәш. Рельеф — бераз күтәрелгән түбәнлек, көньяк-көнчыгышта Балтыйк тезмәсе бар. Яр буе комлы пляжлардан гыйбарәт. Төньякта Калининград өлкәсе территориясенең бер өлеше диңгез дәрәҗәсеннән түбәнрәк ята.
Файдалы казылмаларда таш тоз, көрән күмер, балчык, төзелеш комнары, нефть, торф бар.
Климат — диңгез климаты белән уртача континенталь арасында. Гыйнварның уртача температурасы —3°…—5°С, июльнеке 15…17°. Еллык явым төшмнәр саны 700 ммны тәшкил итә. Вегетация дәвере 155—180 көн. Территориясенең 12% эчке сулар алып тора.
Эре елгалар: Неман вә Преголя. Йөздән артык күл бар. Өлкә территориясенең 7% баткаклы. Туфраклары көлсу һәм кәсле-көлсу.

# Калининград өлкәсе
## Халык
### Торак пунктлар

| Калининград↗448 548 Совеск↘41 630 Черняховск↘37 948 Балтийск↗32 922 Гусев↘28 508 Светлый↗21 790 Гурьевск↗13 628 Зеленоградск↗13 592 | Гвардейск↘13 514 Пионерский↘11 633 Светлогорск↗11 522 Неман↘11 492 Мамоново↗8105 Полесск↘7291 Багратионовск↘6229 Янтарный↘5550 |

# Калининград өлкәсе
## Административ бүленеш
### Шәһәр округләре

| № | Шәһәр округы | Мәйдан, км² | Халык саны, кеше |
| I | Гурьев | 1 363 | ↗56 854 |
| II | Гусев | 643 | ↗37 616 |
| III | Калининград | 225 | ↗448 548 |
| IV | Ладушкин | 28 | ↗4033 |
| V | Мамоново | 100 | ↗8307 |
| VI | Пионерский | | ↘11 633 |
| VII | Светлый | 80 | ↗28 563 |
| VIII | Советск | | ↘41 630 |
| IX | Янтарный | 16 | ↘6464 |
| 3 | Гвардейск | 783 | ↘29 465 |
| 8 | Озёрск | 871 | Н/Д |

# Калининград өлкәсе
## Административ бүленеш
### Районнар

| № | Район | Үзәк | Мәйдан, км² | Халык саны, кеше |
| 1 | Багратионовск район | Багратионовск ш. | 1 146 | ↘34 097 |
| 2 | Балтийск районы | Балтийск ш. | 101 | ↗36 279 |
| 4 | Зеленоград районы | Зеленоградск ш. | 2 016 | ↗33 195 |
| 5 | Краснознаменск районы | Краснознаменск ш. | 1 280 | ↘12 441 |
| 6 | Неман районы | Неман ш. | 699 | ↘19 884 |
| 7 | Нестеров районы | Нестеров ш. | 1 062 | ↘15 756 |
| 9 | Полесск районы | Полесск ш. | 833 | ↘18 988 |
| 10 | Правдинск районы | Правдинск ш. | 1 300 | ↘19 357 |
| 11 | Светлогорск районы | Светлогорск ш. | 33 | ↗15 629 |
| 12 | Славск районы | Славск ш. | 1 349 | ↘20 441 |
| 13 | Черняхов скрайоны | Черняховск ш. | 1 286 | ↘49 232 |

# Калининград өлкәсе
## Икътисад

Балык, машина төзелеше, ягулык, целлюлоза-кәгазь, азык-төлек тармаклары сәнәгатьнең төп тармаклары булып тора. Машина төзелеше комплексы предприятиеләренең күпчелеге Калининградта тупланган, алар суднолар, вагоннар, краннар, яктылык техникасы җиһазлары, катлаулы технология җиһазлары эшләп чыгара. Күрше дәүләтләр, Польша, Алмания һәм Литва төп тышкы сәүдә партнерлары булып тора.

# Калининград өлкәсе
## Икътисад
#### Туризм

* 2016 елда РФ да бердәнбер пляж — Калиниград өлкәсенең Янтарный бистәсе пляжы халыкара стандартларга җавап биргән һәм халыкара бүләккә — Зәңгәр байракка лаек булган.